TH พุ่งต่อ 8% โบรกชูเป้า 5.10 บ. มองแผนรุก AMC ดันกำไรปี 65 โตทะลัก 250%
TH วิ่งต่อ 8% โบรกแนะ “ซื้อ” เป้า 5.10 บ. มองแผนรุก AMC ดันกำไรปี 65 โตทะลัก 250% โดยบริษัทตั้งเป้าประมูลหนี้ปีละ 6 พันล้านบาท ใน 3 ปีข้างหน้า หนุนกำไรเติบโตอย่างร้อนแรง
TH วิ่งต่อ 8% โบรกแนะ “ซื้อ” เป้า 5.10 บ. มองแผนรุก AMC ดันกำไรปี 65 โตทะลัก 250% โดยบริษัทตั้งเป้าประมูลหนี้ปีละ 6 พันล้านบาท ใน 3 ปีข้างหน้า หนุนกำไรเติบโตอย่างร้อนแรง
28 มี.ค. 2565

ผู้สื่อข่าวรายงานว่า ราคาหุ้น บริษัท ตงฮั้ว โฮลดิ้ง จำกัด (มหาชน) หรือ TH ณ เวลา 10:01 น. อยู่ที่ระดับ 4.66 บาท บวก 0.36 บาท หรือ 8.37% สูงสุดที่ระดับ 4.74 บาท ต่ำสุดที่ระดับ 4.46 บาท ด้วยมูลค่าการซื้อขาย 198.70 ล้านบาท

บล.ฟินันเซีย ไซรัส ระบุในบทวิเคราะห์ ยกหุ้น TH เป็นหุ้นเด่น แนะนำ “ซื้อ” ราคาเป้าหมาย 5.10 บาท เนื่องจากมองว่าการที่บริษัทหันมารุกธุรกิจบริหารหนี้เสีย (AMC) ตั้งแต่ปลายปี 64 ชดเชยธุรกิจหนังสือพิมพ์ภาษาจีนที่ถูก Disrupt โดยเข้าประมูลหนี้ไม่มีหลักประกันมาแล้วกว่า 3 พันล้านบาท และเริ่มรับรู้รายได้ในไตรมาส 4/64 เป็นไตรมาสแรกหนุนกำไรเริ่มโตแรง
ขณะที่บริษัทตั้งเป้าประมูลหนี้ปีละ 6 พันล้านบาท ใน 3 ปีข้างหน้า คาดกำไรของ TH จะเติบโตอย่างร้อนแรง 250% จากปีก่อน และโต 69% จากปีก่อนในปี 65-66 หรือโตเฉลี่ย +44% ต่อปี โดยทางเทคนิคให้แนวรับ 3.80 บาท แนวต้าน 4.30-4.40 บาท